《敬美使君再起督闽中学闻将于岁杪暂出寄讯》
明代·胡应麟

重飞天诏出彤墀，特许看山出武夷。双舄恍疑云际现，片帆刚待雪中移。

七台高步穿林远，九曲长吟破浪迟。珍重紫阳遗墨在，好将椽笔斗淋漓。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。